Kaverno Las Chimeneas

La kaverno Las Chimeneas (hispane, La Fumtuboj) estas kaverno kun prahomaj pentraĵoj en la municipo Puente Viesgo, en Kantabrio (norda Hispanio). Ĝi estas parto de la kavernaro de monto Castillo. Agnoskite de Unesko kiel Monda Heredaĵo ekde 2008, ĝi estas parto de la lokaro je nomo «Kaverno Altamira kaj paleolitika kaverna arto de norda Hispanio». Ĝi estas unu el la plej elstaraj arkeologiaj lokoj por esploro de la Iberia arto dum Paleolitiko.

La kaverno konsistas el du ejoj, unu super la alian. Ili estas ligitaj de du karstaj vertikalaj tuneloj, kvazaŭ fumtuboj, kiuj donas nomon al la kaverno (chimeneas estas fumtuboj en la hispana). La arkeologie rimarkindaj restaĵoj situas en la malsupra ejo.

La kavernon malkovris en 1953 tiu sama grupo de esploristoj, kiuj eltrovis la apudan kavernon Las Monedas. Tri jarojn post la malkovro, Joaquín González Echegaray eldonis raporton pri la eltrovaĵoj de la kaverno, kiel restaĵoj el siliko, restaĵoj de homoj de malfrua Prahistorio kaj pluraj gravuraĵoj.

Oni konsideras la artaĵojn kongruaj al stilo 3-a, laŭ Leroi-Gourhan, tio estas, de Solutreo. Tamen, laŭ radiokarbona datado per Karbono-14, ili estas de Magdalenio.

 Referencoj 

Kategorio:Arkeologiaj lokoj en Hispanio
Las Chimeneas
Kategorio:Paleolitikaj lokoj en Hispanio
Kategorio:Mondaj heredaĵoj en Hispanio